Μπορεί χτες η «Αττικό Μετρό» να ανακοίνωσε την αλλαγή ονομασίας στους σταθμούς του μετρό «Ευαγγελισμός» και «Αγ. Δημήτριος» ωστόσο, οι αλλαγές αυτές φαίνεται πως είναι στον αέρα.

Όπως ανακοινώθηκε την Παρασκευή, με αφορμή του γεγονός ότι σε λίγες ημέρες συμπληρώνονται 30 χρόνια από την δολοφονία του Παύλου Μπακογιάννη, η Αττικό Μετρό Α.Ε.αποφάσισε να αποτίσει φόρο τιμής, μέσω της απόδοσης του ονόματος του εκλιπόντος στο σταθμό «ΕΥΑΓΓΕΛΙΣΜΟΣ» ενώ συμπληρώνει και επικαιροποιεί την προηγούμενη επιλογή της να αποδώσει το όνομα του ήρωα του αντιδικτατορικού αγώνα Αλέκου Παναγούλη στο σταθμό «ΑΓΙΟΣ ΔΗΜΗΤΡΙΟΣ».

Ωστόσο, σύμφωνα με το κεντρικό δελτίο ειδήσεων του Open Beyond, οι αλλαγές αυτές ενδέχεται να μην πραγματοποιηθούν, λόγω των αντιδράσεων που προέκυψαν από τους πολίτες, με πολλούς να κάνουν λόγο για αχρείαστο κόστος, αφού θα έπρεπε να αντικατασταθούν όλες οι ταμπέλες στους σταθμούς του μετρό. Προς το παρόν, όμως, δεν είναι τίποτα σίγουρο, ενώ οι αλλαγές στο μετρό, μοιάζουν αβέβαιες.